પૂર્વ ઝોનના ભાઇપુરા વોર્ડના ધીરજ હાઉસિંગ તથા ઋષિકેશનગરમાં રસ્તાનું કામ શરૂ કરાયું હતું. અહીં ૧૮૦૦ જેટલાં મકાન આવેલાં છે. ચોમાસાના એક વરસાદમાં પણ લોકોનાં ઘરમાં પાણી ઘૂસી જાય છે. આ વિસ્તારમાં હજુ બે વર્ષ પહેલાં જ રોડ બનાવાયો હતો. આ રોડ પર ફરી જાડા થર પાથરીને રોડ બનાવવાનું કામ શરૂ કરાતાં સ્થાનિક લોકોએ વિરોધ કર્યો હતો, કેમ કે પહેલાંથી જ મકાનો રસ્તાના લેવલથી નીચાં હતાં. રસ્તો સારો હોવા છતાં તેના પર ફરી જાડો થર ચડાવવાથી મકાનો વધુ નીચા લેવલે જાય તેમ હતાં.